கேள்வி: குளோரோகந்தக அமிலம் - அமைப்பு குறித்து விரிவாக சொல்லுங்கள்.
பதில்: குளோரோகந்தக அமிலத்தின் மூலக்கூறு நான்முகி வடிவில் உள்ளது. SO2(OH)Cl என்று விரிவாக்கியும் மூலக்கூற்று வாய்ப்பாடு எழுதப்படுகிறது. பாரம்பரியமாக HSO3Cl என்ற முறையில் மூலக்கூற்று வாய்ப்பாடு எழுதப்பட்டு வருகிறது. பொதுவாக வேதியியல் ரீதியாகவும் கருத்தியல் ரீதியாகவும் இச்சேர்மம் சல்பியூரைல் குளோரைடு (SO2Cl2) மற்றும் சல்பூரிக் அமிலம் (H2SO4) ஆகியவற்றுக்கு இடையே உள்ள ஓர் இடைநிலை ஆகும். அரிதாகவே தூய்மையானதாக தயாரிக்கப்படுகிறது. அதிகப்படியான கந்தக டிரையாக்சைடு நிற்கும்போது, இது பைரோசல்பியூரைல் குளோரைடுகளாகச் சிதைகிறது: : :2&nbsp;ClSO3H + SO3 → H2SO4 + S2O5Cl2
கேள்வி: குளோரோகந்தக அமிலம் - தயாரிப்பு பற்றி விளக்கவும்.
பதில்: ஐதரசன் குளோரைடுடன் கந்தக அமிலத்திலுள்ள கந்தக மூவாக்சைடைச் சேர்த்து தொழிற்சாலைகளில் குளோரோகந்தக அமிலம் தயாரிக்கப்படுகிறது.: :HCl + SO3 → ClSO3H கந்தக அமிலத்தை குளோரினேற்றம் செய்தும் இதை தயாரிக்கலாம். இங்கு மூலக்கூற்று வாய்ப்பாட்டை H2SO4 என்று எழுவதற்குப் பதிலாக கற்பித்தல் காரணங்களுக்காக HSO3(OH) என்று மாற்றி எழுதுவார்கள். phosphorus pentachloride + HSO3(OH) → HSO3Cl + POCl3 + HCl இரண்டாவதாகக் கூறப்பட்ட முறையே பொதுவாக ஆய்வக அளவு தயாரிப்புகளுக்குப் பயன்படுத்தப்படுகிறது. HSO3(OH)
கேள்வி: குளோரோகந்தக அமிலம் - பயன்பாடுகள் பற்றி நீங்கள் என்ன அறிந்துள்ளீர்கள்?
பதில்: அழுக்கு நீக்கிகளாகவும் வேதியியல் இடைநிலைகளாகவும் பயன்படும் கரிம சல்பேட்டுகளைத் தயாரிப்பதற்கு ClSO2OH பயன்படுகிறது. :ROH + ClSO3H → ROSO3H + HCl ஆர்த்தோ- மற்றும் பாரா-தொலுவீன்சல்போனைல் குளோரைடு வழிப்பெறுதிகளைப் பெறுவதற்காக ClSO2OH உடன் தொலுவீன் ஈடுபடும் வினை சாக்கரின் தயாரிப்புக்கான ஆரம்ப வினையாக உள்ளது. :CH3C6H5 + 2 ClSO2OH → CH3C6H4SO2Cl + H2SO4 + HCl ஆர்த்தோ மாற்றியனின் ஆக்சிசனேற்றம் பென்சோயிக் அமிலத்தின் வழிப்பெறுதிகளை அளிக்கிறது. பின்னர் இது அம்மோனியா சேர்த்து வளையமாக்கல் வினைக்கு உட்படுத்தப்பட்டு பின்னர் ஒரு காரத்தால் நடுநிலையாக்கம் செய்யப்பட்டு சாக்கரின் தயாரிக்கப்படுகிறது. ஆளில்லா விமானங்களில் இறக்கையின் மேற்பரப்பிற்கு மேலே உள்ள காற்றழுத்தம் குறைவதால் ஒடுக்கம் அல்லது இயந்திரம் வெளியேற்றும் நீராவியால் உருவாகும் செயற்கை மேகத்தை எதிர்க்கும் முகவராக குளோரோகந்தக அமிலம் பயன்படுத்தப்படுகிறது. இத்தகைய விமான்ங்களின் இயக்கம் மற்றும் இருப்பிடத்தை மறைக்க உதவும் புகைத் திரையை உருவாக்கவும் இச்சேர்மம் பயன்படுத்தப்படுகிறது.
கேள்வி: குளோரோகந்தக அமிலம் - பாதுகாப்பு என்பது என்ன?
பதில்: தண்ணீருடன் ClSO3H தீவிரமாக வினையில் ஈடுபட்டு கந்தக அமிலத்தையும் ஐதரசன் குளோரைடு வாயுவையும் வெளியிடுகிறது. பொதுவாக வாயு வெளிப்படும் வினை என்பதால் எச்சரிக்கையுடன் செயல்பட வேண்டும். :ClSO3H + H2O → H2SO4 + HCl HCl உடன் தொடர்புடைய சரியான காற்றோட்டம் போன்ற முன்னெச்சரிக்கைகள் இவ்வினையின் போது கவனிக்கப்பட வேண்டும்.